CELEX: 32016D0447
Language: fi
Date: 2016-03-22 00:00:00
Title: Komission täytäntöönpanopäätös (EU) 2016/447, annettu 22 päivänä maaliskuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 muuttamisesta (tiedoksiannettu numerolla C(2016) 1608) (ETA:n kannalta merkityksellinen teksti)

24.3.2016   
            
            
               FI
            
            
               Euroopan unionin virallinen lehti
            
            
               L 78/76
            
         KOMISSION TÄYTÄNTÖÖNPANOPÄÄTÖS (EU) 2016/447,
   annettu 22 päivänä maaliskuuta 2016,
   korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 muuttamisesta
   
      
         (tiedoksiannettu numerolla C(2016) 1608)
      
   
   (Ainoastaan ranskankielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätös (EU) 2015/2460 (3) annettiin sen jälkeen, kun korkeapatogeeninen lintuinfluenssa oli levinnyt Ranskassa ja kyseisen jäsenvaltion toimivaltainen viranomainen oli perustanut laajan muun rajoitusvyöhykkeen suoja- ja valvontavyöhykkeiden ympärille. Kyseinen muu rajoitusvyöhyke käsittää useita departementteja tai niiden osia Ranskan lounaisosassa.
            
         
               (2)
            
            
               Täytäntöönpanopäätöstä (EU) 2015/2460, sellaisena kuin se on viimeksi muutettuna komission täytäntöönpanopäätöksellä (EU) 2016/237 (4), sovelletaan 31 päivään maaliskuuta 2016.
            
         
               (3)
            
            
               Korkeapatogeenisen lintuinfluenssan taudinpurkausten lukumäärä on vähentynyt, mutta muutamia tapauksia todetaan edelleen nykyisellä rajoitusalueella. Epidemiologisesta tilanteesta johtuen ja Ranskan hyväksymän torjuntastrategian toteuttamiseksi on aiheellista jatkaa täytäntöönpanopäätöksen (EU) 2015/2460 soveltamisaikaa 15 päivään syyskuuta 2016. Komissio tarkistaa kuitenkin soveltamisaikaa, mikäli tautitilanne paranee aikaisemmin.
            
         
               (4)
            
            
               Sen vuoksi täytäntöönpanopäätöstä (EU) 2015/2460 olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen (EU) 2015/2460 5 artiklassa päivämäärä ”31 päivään maaliskuuta 2016” päivämäärällä ”15 päivään syyskuuta 2016”.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 22 päivänä maaliskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös (EU) 2015/2460, annettu 23 päivänä joulukuuta 2015, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä (EUVL L 339, 24.12.2015, s. 52).
   
      (4)  Komission täytäntöönpanopäätös (EU) 2016/237, annettu 17 päivänä helmikuuta 2016, korkeapatogeenisen lintuinfluenssan H5-alatyypin esiintymiseen Ranskassa liittyvistä tietyistä suojatoimenpiteistä annetun täytäntöönpanopäätöksen (EU) 2015/2460 liitteen muuttamisesta (EUVL L 44, 19.2.2016, s. 12).